
ΑΠΟΦΑΣΕΙ Σ 

Αριθ. 62379 (1) 

Ιδρυση Γ' Παιδιατρικής Κλινικής στην Ιατρική Σχολή του 
Εθνικού και Καποδιστριακού Πανεπιστημίου Αθηνών, 
και καθορισμός του εσωτερικού της κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 7 παρ. 5 του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
το εδ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου λογιστικού, ελέγχου των δαπανών του 
Κράτους και άλλες διατάξεις» (Α' 247). 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις της 1065956/863/Α0006/15.7.2003 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 985), 

7. Τη σύμφωνη γνώμη της Γενικής Συνέλευσης της Ια- 

τρικής Σχολής του Εθνικού και Καποδιστριακού Πανεπι¬ 
στημίου Αθηνών (συνεδρίαση 6η /17.4.2003). 

8. Το γεγονός ότι απάτην εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του προϋπολογισμού του Εθνικού και Καποδιστριακού 
Πανεπιστημίου Αθηνών, ύψους 3.000 Ευρώ περίπου ετη- 
σίως, η οποία θα αντιμετωπισθεί από τις πιστώσεις που θα 
εγγράφονται κατ' έτος στον Προϋπολογισμό του Πανεπι¬ 
στημίου Αθηνών, χωρίς αύξηση της κρατικής επιχορήγη¬ 
σης. Η εν λόγω δαπάνη για το τρέχον οικον.έτος περιορί¬ 
ζεται στο ποσό των 1.000 Ευρώ και θα αντιμετωπισθεί από 
τις πιστώσεις του Προϋπολογισμού του ανωτέρω Πανεπι¬ 
στημίου, αποφασίζουμε: 

Άρθρο 1 
Ίδρυση 

Ιδρύεται στην Ιατρική Σχολή του Εθνικού και Καποδι- 
στριακού Πανεπιστημίου Αθηνών, Γ Παιδιατρική Κλινική 
η οποία εξυπηρετεί εκπαιδευτικές, ερευνητικές και νοση¬ 
λευτικές ανάγκες στο γνωστικό αντικείμενο της Παιδια¬ 
τρικής. 

Άρθρο 2 
Σκοπός 

Η Γ Παιδιατρική Κλινική έχει ως σκοπό: 

1. α) Την εκπαίδευση των προπτυχιακών και μεταπτυ¬ 
χιακών φοιτητών κυρίως του Ιατρικού Τμήματος αλλά και 
άλλων συναφών τμημάτων του Πανεπιστημίου Αθηνών. 

β) Την εκπαίδευση - εξειδίκευση ιατρών για την απόκτη¬ 
ση της ειδικότητοςτης Νευρολογίας. 

γ) Την εκπαίδευση ιατρών για την απόκτηση άλλων ειδι¬ 
κοτήτων στις οποίες υπάρχει απαίτηση για εκπαίδευση 
στην Νευρολογία. 

δ) Την εκπαίδευση και μετεκπαίδευση ειδικευμένων 
Νευρολόγων σε εξειδικευμένα γνωστικά αντικείμενα στα 
πλαίσια της συνεχιζόμενης ιατρικής εκπαίδευσης. 

ε) Την εκπαίδευση νοσηλευτών και άλλων λειτουργών 
των κλάδων υγείας στα πλαίσια της επιμόρφωσης αυτών. 

2. α) Την παροχή περίθαλψης και νοσηλείας σε ασθε¬ 
νείς με νευρολογικά προβλήματα. Η περίθαλψη συνίστα- 
ται στην κλινική διάγνωση, παρακλινική και εργαστηριακή 
διερεύνηση καθώς και στη χορήγηση της κατάλληλης για 
την κάθε νόσο θεραπευτικής αγωγής. 

β) Την εξυπηρέτηση διαφόρων κοινωνικών αναγκών 
όταν και όποτε ζητείται συγκεκριμένη συνδρομή σχετική 
με τα θέματα με τα οποία ασχολείται η κλινική. 

γ) Την παροχή υπηρεσιών σε ιδιώτες κατά τα προβλε- 
πόμεναστο Π.Δ. 159/1984 «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες και 
κάθε νομικής μορφής οργανισμούς « (Α' 53). 

3. Την ερευνητική δραστηριότητα με την εκτέλεση κλι¬ 
νικών και εργαστηριακών πειραματικών προγραμμάτων 
για την καλύτερη διερεύνηση και θεραπεία των νοσημά¬ 
των που ανήκουν στο χώρο της Νευρολογίας. 

Για την υλοποίηση των ανωτέρω η κλινική: 

α) Διοργανώνει διαλέξεις, επιστημονικές ημερίδες, σε¬ 
μινάρια, συμπόσια, συνέδρια και άλλες επιστημονικές εκ¬ 
δηλώσεις. 

β) Εφαρμόζει προγράμματα θεωρητικής και πρακτικής 
εκπαίδευσης για τους προπτυχιακούς και μεταπτυχια¬ 
κούς φοιτητές καθώς και για τους ειδικευόμενους στην 
Νευρολογία και σε άλλες συναφείς ειδικότητες. 

γ) Συνεργάζεται με ερευνητικά κέντρα και ακαδημαϊκά 


ιδρύματα της ημεδαπής ή της αλλοδαπής και προσκαλεί 
Έλληνες και ξένους αναγνωρισμένους επιστήμονες που 
ασχολούνται με γνωστικά αντικείμενα συναφή με αυτά 
της κλινικής. 

δ) Συνεργάζεται με τα λοιπά τμήματα, κλινικές και μο¬ 
νάδες του Νοσοκομείου όπου είναι εγκαθίσταται και λει¬ 
τουργεί, για την καλύτερη διεκπεραίωση του εκπαιδευτι¬ 
κού, ερευνητικού και κλινικού της έργου. 

ε) Γνωστοποιεί τα αποτελέσματα των ερευνητικών της 
εργασιών, υπό μορφή ανακοινώσεων ή δημοσιεύσεων σε 
επιστημονικά συνέδρια και περιοδικά στην Ελλάδα ή στο 
εξωτερικό ή υπό μορφή διδακτορικών διατριβών. 

Άρθρο 3 
Προσωπικό 

Η Γ Παιδιατρική Κλινική στελεχώνεται από ιατρικό και 
λοιπό προσωπικό που υπηρετεί στο Ιατρικό Τμήμα του 
Πανεπιστημίου Αθηνών και στο Νοσοκομείο όπου αυτή 
λειτουργεί. Το ιατρικό προσωπικό αποτελείται από το Δι¬ 
ευθυντή και μέλη του Διδακτικού Ερευνητικού Προσωπι¬ 
κού (ΔΕΠ) του Τμήματος Ιατρικής, που η επιστημονική 
τους ενασχόληση εμπίπτει στα διδακτικά, ερευνητικά και 
κλινικά ενδιαφέροντα της οικείας κλινικής. Το προσωπικό 
αυτό συμπληρώνεται με ειδικευόμενους και ειδικευμέ¬ 
νους ιατρούς του Ε.Σ.Υ. που τοποθετούνται σύμφωνα με 
τις ισχύουσες διατάξεις. Το λοιπό προσωπικό περιλαμβά¬ 
νει μέλη Ειδικού Διοικητικού Τεχνικού Προσωπικού 
(Ε.Δ.Τ.Π.) και μέλη του νοσηλευτικού προσωπικού, του 
οποίου το έργο καθορίζεται σύμφωνα με τις εκάστοτε 
ανάγκες της οικείας κλινικής. Η τοποθέτηση στην κλινική 
των μελών του διδακτικού ερευνητικού προσωπικού και 
των μελών του ειδικού Διοικητικού Τεχνικού προσωπικού 
γίνεται με τη διαδικασία του άρθρου 4 παρ. 1 (δ) του Ν. 
2083/1992 (Α' 159), ενώ των υπολοίπων μελών με τις ισχύ- 
ουσες διατάξεις. Το ωράριο εργασίας του υπηρετούντος 
προσωπικού είναι αυτό που προβλέπεται από τις ισχύου- 
σες διατάξεις. 

Άρθρο 4 

Διοίκηση - Αρμοδιότητες 

1. Η Γ Παιδιατρική Κλινική διευθύνεται από μέλος του 
Διδακτικού Ερευνητικού Προσωπικού (Δ.Ε.Π.) του Τμή¬ 
ματος Ιατρικής του Πανεπιστημίου Αθηνών που ορίζεται 
με τη διαδικασία που ορίζουν οι διατάξεις του άρθρου 28 
παρ. 22 του Ν. 2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται: η κατάρτιση και υποβολή στη Γ ενική Συνέ¬ 
λευση του Τμήματος Ιατρικής του ετήσιου προγράμμα¬ 
τος λειτουργίας της Κλινικής και η μέριμνα για την εφαρ¬ 
μογή του, η μέριμνα για την υλοποίηση των αποφάσεων 
των συλλογικών οργάνων του Νοσοκομείου στο οποίο 
λειτουργεί η Κλινική, η μέριμνα για την παροχή κλινικού 
και νοσηλευτικού έργου, η μέριμνα για τη στελέχωση και 
την οικονομική διαχείριση των εσόδων της κλινικής, η μέ¬ 
ριμνα για την υποβολή του ετήσιου απολογισμού των 
δραστηριοτήτων, για αναλώσιμα υλικά και για τον κινητό 
εξοπλισμό και η υπογραφή κάθε εγγράφου. 

Άρθρο 5 

Εγκατάσταση - Λειτουργία 

1. Η κλινική λειτουργεί κατά τις εργάσιμες ημέρες και 
ώρες σύμφωνα με τον κανονισμό του Πανεπιστημίου Αθη- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16283 


νών σε χώρους που παραχωρούνται σ’ αυτή για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια του διδακτι¬ 
κού, ερευνητικού και κλινικού της έργου. Η κλινική δύνα- 
ται να εγκαθίσταται και λειτουργεί σε Νοσοκομείο 
σύμφωνα με τη διαδικασία του άρθρου 13 παρ. 1 του Ν. 
1397/1983 (ΑΊ43) 

2.0 διευθυντής της οικείας κλινικής έχει τις αρμοδιότη¬ 
τες που ορίζονται από το άρθρο 7του Ν. 1268/1982. Έχει 
την ευθύνη για την εύρυθμη εν γένει λειτουργία αυτής, τη 
χρησιμοποίηση οργάνων και υλικών που ανήκουν σ'αυτή 
και την παραμονή των εργαζομένων, των επισκεπτών και 
των φοιτητών στους χώρους αυτής καθώς και για την 
προστασία των οργάνων και εγκαταστάσεων της κλινικής 
και των εργαστηρίων της από βλάβες. Ο διευθυντής ενη¬ 
μερώνεται και εγκρίνει τη διενέργεια κάθε ερευνητικής, 
κλινικής ή πειραματικής εργασίας πριν από τη διεξαγωγή 
της και καθορίζειτηνπροτεραιότητα χρήσης οργάνων και 
χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται μόνο 
στο προσωπικό της κλινικής ή σε ερευνητές που έχουν ει¬ 
δική επί των οργάνων αυτών εκπαίδευση και εξουσιοδό¬ 
τηση από το διευθυντή της. Κινητά όργανα και σκεύη, τα 
οποία παραδίδονται για τη διεξαγωγή ερευνητικής πειρα¬ 
ματικής εργασίας επιστρέφονται, μετά τη χρησιμοποίησή 
τους, στην κατάσταση που έχουν παραδοθεί. 

4. Με εισήγηση του διευθυντή στα αρμόδια όργανα του 
Τμήματος είναι δυνατή η πρόσληψη διακεκριμένων επι¬ 
στημόνων σε τομείς σχετικούς με τις διδακτικές, ερευνη¬ 
τικές και κλινικές δραστηριότητες της κλινικής, σύμφωνα 
με τις διατάξεις του άρθρου 18του Ν. 1268/1982. 

5. Για την απρόσκοπτη λειτουργία της κλινικής είναι δυ¬ 
νατόν να συγκροτούνται, χωρίς αμοιβή, μόνιμες ή ευκαι¬ 
ριακές επιτροπές όπως: επιτροπή εκπαίδευσης φοιτη¬ 
τών, επιτροπή εκπαίδευσης ειδικευόμενων και συνεχιζό¬ 
μενης ιατρικής εκπαίδευσης, επιτροπή έρευνας, 
επιτροπή οικονομικών, επιτροπή ενδονοσοκομειακών 
λοιμώξεων, κ.α. Η σύνθεση και το έργο των επιτροπών κα¬ 
θορίζονται με πράξη του διευθυντή και προέρχεται από 
μέλη ΔΕΠ της κλινικής ή άλλων κλινικώνή από άλλους, κα¬ 
τά περίπτωση ειδικούς επιστήμονες. 

Άρθρο 6 
Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
του Πανεπιστημίου Αθηνών με τη διαδικασία του άρθρου 
4 παρ. 1 (ε) του Ν. 2083/1992 (Ά 159) 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο εφόσον δεν τίθενται 
όροι που αντιβαίνουν τους σκοπούς της οικείας κλινικής 
και του Πανεπιστημίου Αθηνών. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλινική 
και τα εργαστήριά της είναι τα εξής: 


Πρωτόκολλο εισερχόμενων - εξερχόμενων εγγράφων 
Βαθμολόγιο φοιτητών 
Αρχείο ασθενών 

Αρχείο ερευνητικών προγραμμάτων 
Βιβλίο περιουσιακών στοιχείων 
Φάκελοι οικονομικών στοιχείων κάθε έτους 
Κατάλογος επιστημονικών βιβλίων, περιοδικών και ορ¬ 
γάνων 

Βιβλίο επιστημονικής δραστηριότητας 
Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος της κλινικής είναι: Γ ΠΑΙΔΙΑΤΡΙΚΗ ΚΛΙΝΙΚΗ 
ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ 
ΑΘΗΝΩΝ. 

Αυτός οτίτλος, καθώς και τα στοιχεία του διευθυντή της 
Κλινικής αναγράφονται στους χώρους του Νοσοκομείου 
που δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό κύ¬ 
κλο: ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ 
ΑΘΗΝΩΝ και στον εσωτερικό: Γ ΠΑΙΔΙΑΤΡΙΚΗ ΚΛΙΝΙΚΗ. 

3. Η Κλινική χρησιμοποιεί για την ξενόγλωσση αλληλο¬ 
γραφία τον εξής αγγλόφωνο τίτλο και την ανάλογη σφρα¬ 
γίδα: ΝΑΤΙΟΝΑΕ ΑΝΩ ΚΑΡΟΩΙ3ΤΒΙΑΝ ΙΙΝΙΝ/ΕΒΒΙΤΥ ΟΡ 
ΑΤΗΕΝ5 - 2ηά ΩΕΡΑΒΤΜΕΝΤ ΟΡ ΡΑΕΩΙΑΤΒΙ05. 

Άρθρο 9 
Εφαρμογή 

1. Ο παρών εσωτερικός κανονισμός αποτελείτο πλαίσιο 
μέσα στο οποίο ασκούνται οι δραστηριότητες της Κλινικής. 

2. Όλο το προσωπικό της Κλινικής οφείλει να γνωρίζει 
και να εφαρμόζει πιστά τις διατάξεις του παρόντος εσω¬ 
τερικού κανονισμού. 

3. Καταργείται κάθε γενική ή ειδική διάταξη που ρυθμί¬ 
ζει κατά τρόπο διαφορετικό τα θέματα του παρόντος. 

Άρθρο 10 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. 77291 (2) 

Ίδρυση Παιδοχειρουργικής Κλινικής στην Ιατρική Σχολή 
του Εθνικού και Καποδιστριακού Πανεπιστημίου Αθη¬ 
νών και καθορισμός του εσωτερικού της κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 7 παρ. 5 του Ν. 1268/1982 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
το εδ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου λογιστικού, ελέγχου των δαπανών του 
Κράτους και άλλες διατάξεις» (Α' 247). 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις της 1065956/863/Α0006/15.7.2003 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 985). 

7. Τη σύμφωνη γνώμη της Γενικής Συνέλευσης της Ια¬ 
τρικής Σχολής του Εθνικού και Καποδιστριακού Πανεπι¬ 
στημίου Αθηνών (συνεδρίαση 25.2.2003). 

8. Το γεγονός ότι απάτην εφαρμογή των διατάξεων της 
παρούσης απόφασης προκαλείται δαπάνη σε βάρος του 
προϋπολογισμού του Εθνικού και Καποδιστριακού Πανε¬ 
πιστημίου Αθηνών, ύψους 3.000 Ευρώ περίπου ετησίως, 
η οποία θα αντιμετωπισθεί από τις πιστώσεις που θα εγ- 
γράφονται κατ' έτος στον Προϋπολογισμό του Πανεπι¬ 
στημίου Αθηνών, χωρίς αύξηση της κρατικής επιχορήγη¬ 
σης. Η εν λόγω δαπάνη για το τρέχον οικον.έτος περιορί¬ 
ζεται στο ποσό των 1.000 Ευρώ και θα αντιμετωπισθεί από 
τις πιστώσεις του Προϋπολογισμού του ανωτέρω Πανεπι¬ 
στημίου, αποφασίζουμε: 

Άρθρο 1 
Ίδρυση 

Ιδρύεται στην Ιατρική Σχολή του Εθνικού και Καποδι- 
στριακού Πανεπιστημίου Αθηνών Παιδοχειρουργική Κλι¬ 
νική η οποία εξυπηρετεί διδακτικές ερευνητικές και κλινι¬ 
κές ανάγκες που περιλαμβάνονται στο γνωστικό αντικεί¬ 
μενο της Παιδοχειρουργικής. 

Άρθρο 2 
Σκοπός 

1. Η Παιδοχειρουργική Κλινική της Ιατρικής Σχολής του 
Εθνικού και καποδιστριακού Πανεπιστημίου Αθηνών έχει 
ως σκοπό: 

α) Την κάλυψη των διδακτικών και ερευνητικών ανα¬ 
γκών των φοιτητών της Ιατρικής Σχολής του Πανεπιστη¬ 
μίου Αθηνών σε προπτυχιακό επίπεδο και μεταπτυχιακό 
επίπεδο. 


β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η κλινική 
και οι μονάδες της. 

γ) Την ειδίκευση ιατρών, νοσηλευτών καθώς και άλλων 
λειτουργώντων κλάδων υγείας και τη συνεχή εκπαίδευση 
και επιμόρφωση αυτών. 

δ) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

ε) Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη της Παιδοχει- 
ρουργικής και την αναζήτηση νέων τεχνικών και θερα¬ 
πευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών με 
τα επιστημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής, των υπολοίπων κλινικών 
του νοσοκομείου αλλά και άλλων νοσηλευτικών ιδρυμά¬ 
των. 

Ειδικότερα το έργο της Κλινικής περιλαμβάνει: 

α. Χειρουργική συγγενών ανωμαλιών, νεοπλασιών, κα¬ 
κώσεων και φλεγμονωδών παθήσεων που αφορούν τα 
όργανα του πεπτικού συστήματος του ουροποιογεννητι¬ 
κού συστήματος, του θώρακα -πλην καρδιάς και μεγάλων 
αγγείων - και του τραχήλου - πλην φάρυγγα και λάρυγγα 
- σε άτομα νεογνικής, βρεφικής και παιδικής ηλικίας. 

β. Μεταμοσχεύσεις οργάνων σε άτομα βρεφικής και 
παιδικής ηλικίας 

γ. Λαπαροενδοσκοπική χειρουργικής όπως αυτή εφαρ¬ 
μόζεται σήμερα στη παιδοχειρουργική. 

δ. Μανομετρία πεπτικού ουροποιητικού συστήματος. 

Άρθρο 3 
Προσωπικό 

Η Παιδοχειρουργική Κλινική της Ιατρικής Σχολής του 
Πανεπιστημίου Αθηνών στελεχώνεται από ιατρικό και λοι¬ 
πό προσωπικό που υπηρετεί στην Ιατρική Σχολή του Πα¬ 
νεπιστημίου Αθηνών και στο Νοσοκομείο όπου λειτουρ¬ 
γεί. Το ιατρικό προσωπικό αποτελείται από το Διευθυντή 
και μέλη του Διδακτικού Ερευνητικού Προσωπικού (ΔΕΠ) 
του Τμήματος Ιατρικής, που η επιστημονική τους ενασχό¬ 
ληση εμπίπτει στα διδακτικά, ερευνητικά και κλινικά εν¬ 
διαφέροντα της οικείας κλινικής. Το προσωπικό αυτό συ¬ 
μπληρώνεται με ειδικευόμενους και ειδικευμένους ια¬ 
τρούς του Ε.Σ.Υ. που τοποθετούνται σύμφωνα με τις 
ισχύουσες διατάξεις. Το λοιπό προσωπικό περιλαμβάνει 
μέλη Ειδικού Τεχνολογικού Εργαστηριακού Προσωπικού 
(Ε.Τ.Ε.Π.) και μέλη του νοσηλευτικού προσωπικού, του 
οποίου το έργο καθορίζεται σύμφωνα με τις εκάστοτε 
ανάγκες της οικείας κλινικής. Η τοποθέτηση στην κλινική 
των μελών του διδακτικού ερευνητικού προσωπικού και 
των μελώντου ειδικού τεχνολογικού εργαστηριακού προ¬ 
σωπικού γίνεται μετη διαδικασία του άρθρου 4 παρ. 1 (δ) 
του Ν. 2083/1992 (Α' 159), ενώ των υπολοίπων μελών με 
τις ισχύουσες διατάξεις. 

Άρθρο 4 

Διοίκηση - Αρμοδιότητες 

1. Η Παιδοχειρουργική Κλινική διευθύνεται από μέλος 
του Διδακτικού Ερευνητικού Προσωπικού (Δ.Ε.Π.) της Ια¬ 
τρικής Σχολής του Πανεπιστημίου Αθηνών που ορίζεται 
με τη διαδικασία που ορίζουν οι διατάξεις του άρθρου 28 
παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται, η κατάρτιση και υποβολή στη Γενική Συνέ¬ 
λευση του Τμήματος Ιατρικής και στη Γενική Συνέλευση 
του οικείου Τομέα του ετήσιου προγράμματος λειτουρ¬ 
γίας για τις διδακτικές και ερευνητικές δραστηριότητες 
και η μέριμνα για την εφαρμογή του, η μέριμνα για την 
υλοποίηση των αποφάσεωντων συλλογικών οργάνωντου 
Νοσοκομείου στο οποίο λειτουργεί η Κλινική. Επιπλέον ο 
Διευθυντής φροντίζει για την παροχή νοσηλευτικού έρ¬ 
γου, για τη στελέχωση και την οικονομική διαχείριση των 
εσόδων της κλινικής, για την υποβολή του ετήσιου απο¬ 
λογισμού των δραστηριοτήτων και για τη διαχείριση εσό¬ 
δων - εξόδων και αλληλογραφίας της Κλινικής. 

Άρθρο 5 

Εγκατάσταση - Λειτουργία 

1. Η κλινική εγκαθίσταται και λειτουργεί σε Νοσοκομείο 
σύμφωνα με τη διαδικασία του άρθρου 13 παρ. 1 του Ν. 
1397/1983 (Ά 143). 

2. Ο διευθυντής της οικείας κλινικής έχει πέραν των αρ¬ 
μοδιοτήτων που ορίζονται στο προηγούμενο άρθρο την 
ευθύνη για την εν γένει λειτου ργία αυτής, για τη χρησιμο¬ 
ποίηση οργάνων και υλικών και την παραμονή των εργα¬ 
ζομένων στους χώρους που πραγματοποιούνται πειρα¬ 
ματικές μελέτες. Ο διευθυντής επίσης ενημερώνει και 
εγκρίνει τη διενέργεια κάθε ερευνητικής πειραματικής 
εργασίας πριν από τη διεξαγωγή της και καθορίζει την 
προτεραιότητα χρήσης οργάνων και χώρων όταν δεν 
υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξεις του άρθρου ΙδτουΝ. 1268/1982. 

Άρθρο 6 
Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων 

β. Την διάθεση ερευνητικών και εν γένει επιστημονικών 
προϊόντων 

γ. Τις πιστώσεις που διατίθενται από το Τμήμα Ιατρικής 
μετηδιαδικασίατουάρθρου4παρ. 1 (ε)του Ν. 2083/1992 
(Α' 159) 

δ. Τις ειδικές εισφορές και χρηματοδοτήσεις από διε¬ 


θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο εφόσον δεν τίθενται 
όροι που αντιβαίνουν τους σκοπούς της οικείας κλινικής 
και του Πανεπιστημίου Αθηνών 
στ. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην κλινική. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλινική 
είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας 

Αρχείο ασθενών εξωτερικού ιατρείου και εισαγωγών 
Αρχείο Χειρουργείου 

Αρχείο νοσηλευομένων στην Εντατική Μονάδα Νοση¬ 
λείας νεογέννητων, μετά την εκτέλεση χειρουργικής 
επέμβασης. 

Βαθμολόγιο φοιτητών 

Βιβλίο περιουσιακών στοιχείων (Κτηματολόγιο) 

Βιβλίο καταγραφής όλων των οργάνων καθώς και του 
προβλεπόμενου πρωτοκόλλου συντήρησης 
Βιβλίο καταγραφής αναλώσιμου υλικού και εξαρτημά¬ 
των, μηχανημάτων και συσκευών της κλινικής 
Βιβλίο επιστημονικής δραστηριότητας 
Βιβλίο μεταβολής προσωπικού 
Φάκελοι οικονομικών στοιχείων κάθε έτους 
Κατάλογος επιστημονικών βιβλίων, περιοδικών και ορ¬ 
γάνων 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος της κλινικής είναι: ΠΑΙΔΟΧΕΙΡΟΥΡΓΙΚΗ ΚΛΙ¬ 
ΝΙΚΗ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ. 

Αυτός οτίτλος, καθώς και τα στοιχεία του διευθυντή της 
Κλινικής αναγράφονται στους χώρους του Νοσοκομείου 
που δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό κύ¬ 
κλο: ΠΑΙΔΟΧΕΙΡΟΥΡΓΙΚΗ ΚΛΙΝΙΚΗ ΤΟΥ ΠΑΝΕΠΙΣΤΗ¬ 
ΜΙΟΥ ΑΘΗΝΩΝ. 

Άρθρο 9 
Εφαρμογή 

1.0 παρών εσωτερικός κανονισμός αποτελείτο πλαίσιο 
μέσα στο οποίο ασκούνται οι δραστηριότητες της Κλινι¬ 
κής. 

2. Όλο το προσωπικό της Κλινικής οφείλει να γνωρίζει 
και να εφαρμόζει πιστά τις διατάξεις του παρόντος εσω¬ 
τερικού κανονισμού. 

3. Καταργείται κάθε γενική ή ειδική διάταξη που ρυθμί¬ 
ζει κατά τρόπο διαφορετικό τα θέματα του παρόντος. 

Άρθρο 10 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 

-Φ- 

Αριθ. 83464/1Β (3) 

Συμπλήρωση της αριθμ. Δ/7131/1980κοινής υπουργικής 
απόφασης «Περί του τρόπου διαχειρίσεως του Ειδι¬ 
κού Λογαριασμού Ιδιωτικής Γενικής Εκπ/σεως 

(Ε.Λ.Ι.Γ.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 47, παρ. 3, του Ν. 682/1977 (ΦΕΚ244τ.Α') 
«Περί ιδιωτικών σχολείων Γενικής Εκπαιδεύσεως και Σχο¬ 
λικών Οικοτροφείων». 

2. Την Δ/7131/3.3.80 (ΦΕΚ 348/1980 τ.Β') κοινή απόφα¬ 
ση όπως τροποποιήθηκε και ισχύει. 

3. Του Ν. 1558/1985 (ΦΕΚ 137/Α/1985) «Κυβέρνηση και 
Κυβερνητικά όργανα» όπως τροποποιήθηκε και συμπλη¬ 
ρώθηκε από το Ν. 2081/1992 (ΦΕΚ 89/92 τ.Α'). 

4. Του Ν. 2771/1999 (ΦΕΚ 280/99 τ.Α) «Περί Ειδικών Λο¬ 
γαριασμών και άλλες διατάξεις». 

5. Του άρθρου 53 του Ν. 2683/99 «Κύρωση του Κώδικα 
κατάστασης Δημοσίων πολιτικών Δ/κών Υπαλλήλων» 
(ΦΕΚ 19 τ.Α') σε συνδυασμό με το άρθρο 53 παρ. 2 εδαφ. 
α και δ του Ν. 2721/99 (ΦΕΚ 112 τ.Α'). 

6. Της ΙΒ/6186/14.6.01 (ΦΕΚ 812/01 τ.Β') κοινής απόφα¬ 
σης «Συμπλήρωση της 7131/1980 κοινής απόφασης περί 
του τρόπου διαχειρίσεως του Ειδικού Λογαριασμού Ιδιω¬ 
τικής Γενικής Εκπ/σεως και διατήρησης του εν λόγω Λο¬ 
γαριασμού». 

7. Της 95827/ΙΒ/17.9.02 (ΦΕΚ 1241/23.9.02, τ.Β) κοινής 
Υπουργικής απόφασης «Συμπλήρωση της αριθμ. Δ/7131/ 
1980 κοινής απόφασης “Περί του τρόπου διαχειρίσεως 
του Ε.Λ.Ι.Γ.Ε.”». 

8. Το 6779/15.4.03 έγγραφο της Ο.Ι.Ε.Λ.Ε. 

9. Το γεγονός ότι με τις προτεινόμενες διατάξεις προ- 
καλείται δαπάνη 

α) 3.024.000 X 2 = 6.048.000 ΕΥΡΩ, από 1.9.2003 μέχρι 
31.8.2005 για την καταβολή των αποδοχών σε (120) μητέ¬ 
ρες εκπαιδευτικούς Ιδιωτικών Σχολείων, 

β) ετήσια δαπάνη 126.000 ΕΥΡΩ, για την καταβολή των 
αποδοχών πέντε (5) συνολικά ιδιωτικών εκπ/κών που απα¬ 
σχολούνται στο Ινστιτούτο Εκπ/σης ΙΝ.Ε (ΓΕ.Σ.Ε.Ε.- 
Ο.Ι.Ε.Λ.Ε.), από 1.9.2003 έως 31.8.2004. 

Οι αναφερόμενες δαπάνες θα καλυφθούν από τα έσο¬ 
δα του Ειδικού Λογαριασμού Ιδιωτικής Γενικής Εκπ/σης, 
οπότε δεν επιβαρύνεται ο κρατικός προϋπολογισμός. 

10. Την 1065956/863/Α006/15.07.03 Απόφαση του Πρω¬ 
θυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών, αποφασίζουμε: 

Συμπληρώνουμε την Δ/7131/3.3.80 (ΦΕΚ348τ.Β') από¬ 
φαση «περί του τρόπου διαχειρίσεως του Ειδικού Λογα¬ 
ριασμού Ιδιωτικής Γενικής Εκπαιδεύσεως» ως εξής: 


Ορίζουμε ότι μέρος των εσόδων του παραπάνω Ειδικού 
Λογαριασμού θα διατίθεται: 

α) για την καταβολή των αποδοχών σε μητέρες εκπαι¬ 
δευτικούς ιδιωτικών σχολείων, στις οποίες έχει χορηγη¬ 
θεί άδεια εννέα(9) μηνών με αποδοχές για ανατροφή παι¬ 
διού και για το χρονικό διάστημα 1.9.03 έως31.8.05, 

β) για την καταβολή των αποδοχών πέντε(5) συνολικά 
ιδιωτικών εκπαιδευτικών, που απασχολούνται στο Ινστι¬ 
τούτο Εκπ/σης ΙΝ.Ε (ΓΕ.Σ.Ε.Ε.-Ο.Ι.Ε.Λ.Ε.), Αστικής εται¬ 
ρείας μη κερδοσκοπικού χαρακτήρα και για το χρονικό 
διάστημα από 1.9.03 έως 31.8.04. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 

-Φ- 

Αριθ. 8448/ΙΣΤ/189/ΦΔΙΟΙΚ (4) 

Αντικατάσταση μέλους της Εφορείας των Γ ενικών 
Αρχείων του Κράτους. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρ. 35 του Ν.1946/91 (ΦΕΚ 69, 
Τ.Α'/91) «Γενικά Αρχεία του Κράτους και άλλες διατάξεις». 

2. Τις διατάξεις του άρ. 13 του Ν. 2690/99 (ΦΕΚ 45. τ. 
Α'/99) «Κύρωση του Κώδικα Διοικητικής Διαδικασίας και 
άλλες διατάξεις». 

3. Τις διατάξεις του άρθρου 12. παρ. 1 του Ν. 3149/03 
«Εθνική Βιβλιοθήκη της Ελλάδας Δημόσιες Βιβλιοθήκες 
και άλλες διατάξεις» (ΦΕΚ 141/τ.Α'/2003), αποφασίζουμε: 

Τροποποιούμε την ΙΣΤ/238/16.3.2001 (ΦΕΚ 316/τ.Β'/ 
26.3.2001) απόφαση με θέμα «Ορισμός μελών της Εφο¬ 
ρείας των Γ ενικών Αρχείων του Κράτους» και ορίζουμε ως 
τακτικό μέλος της Εφορείας των Γενικών Αρχείων του 
Κράτους τον Ιωάννη Αθανασίου, Διευθυντή της Διεύθυν¬ 
σης Βιβλιοθηκών και Γενικών Αρχείων, στη θέση της Πα¬ 
ρασκευής Μουγίου, Προϊσταμένης του Τμήματος Β'Γενι- 
κών Αρχείων, η οποία ορίζεται ως αναπληρωματικό μέλος 
αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ. 40360/Ε5 (5) 

Πρακτική άσκηση σπουδαστών ΤΕΙ Τμήματος Κοινωνικής 
Εργασίας του ΤΕΙ Αθήνας περιόδου από 1.4.2003 έως 
30.9.2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 12, παρ. 1, εδάφιο δ', του Ν. 

1351/83 (56 Α') «Εισαγωγή σπουδαστών στην Τριτοβάθ¬ 
μια Εκπαίδευση και άλλες διατάξεις». 

2. Τις διατάξεις του άρθρου 29 Α του Ν. 1558/1985, 
όπως αυτό προσετέθη με το άρθρο 27 του Ν. 2081/92 (Α' 
154) και όπωςαντικαταστάθηκε μετηνπαρ. 2του άρθρου 
1 του Ν. 2469/97(Α' 38). 

3. Τις διατάξεις της παρ. 4, του άρθρου 11, του Ν. 
2327/95 (Α 156). 

4. Τις διατάξεις του εδαφίου Α', της παρ. 3, του άρθρου 
22,του Ν. 2362/95 (Α'). 

5. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή πίστωσης στον οικείο προϋ¬ 
πολογισμό για την κάλυψή της. 

6. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93 (Α'57). 

7. Την ΣΤ5/53/31.10.2001 (Β' 1484) απόφαση του Πρω¬ 
θυπουργού και Υπουργού Εθνικής Παιδείας και θρησκευ¬ 
μάτων «Καθορισμός αρμοδιοτήτωντωνΥφυπουργώντου 
Υπουργείου Εθνικής Παιδείας και Θρησκευμάτων». 

8. Την 1065956/863/Α006/15.7.2003 κοινή απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομίας και Οι¬ 
κονομικών». 

9. Την 1100383/1330/Α0006/31.10.2000 (Β' 1485) κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομικών». 

10. Την 6459/31.10.01 (Β' 1) Απόφαση του Πρωθυπουρ¬ 
γού και Υπουργού Υγείας και Πρόνοιας «Ανάθεση Αρμο¬ 
διοτήτων στους Υφυπουργούς Υγείας και Πρόνοιας, θά- 
νο Δ. και Σπυράκη X.». 

11. Το 8/Φ3/1610/21.4.2003 έγγραφο του ΤΕΙ Αθήνας. 

2. Το άρθρο 40του Ν. 849/78 (Α'232), όπως συμπληρώ¬ 
θηκε με το άρθρο 8 του Ν. 2129/93 (Α' 57), αποφασίζουμε: 

1. Καθορίζουμε τον αριθμό πενήντα έξι (56) θέσεων πρα¬ 
κτικής άσκησης στο επάγγελμα σπουδαστών ΤΕI του Τμή¬ 
ματος Κοινωνικής Εργασίας της Σχολής Επαγγελμάτων 
Υγείας και Πρόνοιας του ΤΕΙ Αθήνας σε υπηρεσίες του Δη¬ 
μοσίου Τομέα, Οργανισμών Ν.Π.Δ.Δκ.λπ. όπως ειδικότερα 
παρουσιάζονται στον επισυναπτόμενο (I) πίνακα ο οποίος 
αποτελεί αναπόσπαστο μέρος της απόφασης. 

2. Η πρακτική άσκηση στο επάγγελμα των σπουδαστών 
ΤΕΙ τμημάτων κοινωνικής Εργασίας, ξεκίνησε από 
1.4.2003 έως 30.9.2003 και διαρκείέξι (6) μήνες συνολικά. 
Η περίοδος άσκησης σε κάθε υπηρεσία φαίνεται στον 
αντίστοιχο πίνακα. 

3. Οι αποζημιώσεις και οι ασφαλιστικές εισφορές των 
ασκούμενων σπουδαστών ΤΕΙ, βαρύνουν τον προϋπολο¬ 
γισμό του ΤΕΙ Αθήνας. 

4. Από τις διατάξεις της απόφασης αυτής προκαλείται 
δαπάνη ύψους 61.824 ευρώ (55 θέσεις X184 ευρώ X 6 μή¬ 
νες) για διάστημα 1.4.2003 έως και 30.9.2003. Για την 
ανωτέρω δαπάνη έχει εγγράφει η αντίστοιχη πίστωση 
στον προϋπολογισμό του ΤΕΙ Αθήνας στον ΚΑΕ 0289 για 
το έτος 2003. 

5. Η απόφαση αυτή η οποία έχει ισχύ έως ένα έτος πριν 
τη δημοσίευσή της να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΦΑΡΜΑΚΗΣ Ν. ΓΚΕΣΟΥΛΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Ε. ΤΣΟΥΡΗ 


Αριθ.Φ. 124/15/53198-Β2 (6) 

Άδεια κατοχής Β' θέσης στον Χρήστο Λιονή, αναπληρωτή 
καθηγητή μερικής απασχόλησης στο τμήμα Ιατρικής 
του Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ.9του Ν. 1268/82 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε μετηνπαρ. 6του άρθρου 48του Ν. 
1404/83. 

2. Το 459/2.11.83 Π.Δ. (ΦΕΚ 157/29.11.83 τ.Α). 

3. Το 129/10.4.1991 Π.Δ. (ΦΕΚ 52/11.4.91 τ.Α'). 

4. Τα 14874/632/6/87, 11527/507/10.5.88 έγγραφα του 
Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το 3755/26.5.2003 έγγραφο του Παν/μίου Κρήτης. 

7. Τις διατάξεις του άρθρου 28 παρ. 10 του Ν. 2083/ΦΕΚ 
159/21.9.92 τ.Β'. 

8. Την ΣΤ5/16/22.2.98 (ΦΕΚ 284 τ.Β' 24.3.98) απόφαση 
του Υπουργού Εθνικής Παιδείας και θρησκευμάτων εκ¬ 
χώρησης δικαιώματος υπογραφής «Με εντολή Υπουρ¬ 
γού» στον Ειδικό Γραμματέατου ΥΠ.Ε.Π.Ο. 

9. Το άρθρο 3 παρ. 3 του Ν. 2530/97 (ΦΕΚ 218/τ.Α'/ 
23.10.97). 

10. Την από 3.4.2003 απόφαση της Γ.Σ. του Τμήματος 
Ιατρικής του Παν/μίου Κρήτης, αποφασίζουμε: 

Παρέχουμε την άδεια στον Χρήστο Λιονή, αναπληρωτή 
καθηγητή μερικής απασχόλησης στο τμήμα Ιατρικής του 
Πανεπιστημίου Κρήτης, προκειμένου να κατέχει και θέση 
Αναπληρωτή Γ ενικού Δ/ντή του ΠΕΣΥ Κρήτης. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2003 
Με εντολή Υπουργού 

Ο Ειδικός Γραμματέας Πανεπ/κής Εκπαίδευσης 
ΔΙΟΝΥΣΗΣ «ΛΑΔΗΣ 

-♦- 

Αριθ.Φ. 124/14/77287-Β2 (7) 

Άδεια κατοχής Β' θέσης στον Εμμανουήλ Φλωράτο, κα¬ 
θηγητή μερικής απασχόλησης στο τμήμα Φυσικής του 
ΕΚΠ Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13παρ.9τουΝ. 1268/82 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων», 
όπως συμπληρώθηκε μετηνπαρ. 6του άρθρου 48του Ν. 
1404/83. 

2. Το 459/2.11.83 Π.Δ. (ΦΕΚ 157/29.11.83 τ.Α'). 

3. Το 129/10.4.1991 Π.Δ. (ΦΕΚ52/11.4.91 τ.Α'). 

4. Τα 14874/632/6/87, 11527/507/10.5.88 έγγραφα του 
Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το 17103/4728/10.7.2003. 

7. Τις διατάξεις του άρθρου 28 παρ. 10 του Ν. 2083/ΦΕΚ 
159/21.9.92 τ.Β'. 

8. Την ΣΤ5/16/22.2.98 (ΦΕΚ 284 τ.Β' 24.3.98) απόφαση 
του Υπουργού Εθνικής Παιδείας και Θρησκευμάτων εκ¬ 
χώρησης δικαιώματος υπογραφής «Με εντολή Υπουρ¬ 
γού» στον Ειδικό Γραμματέατου ΥΠ.Ε.Π.Θ. 

9. Το άρθρο 3 παρ. 3 του Ν. 2530/97 (ΦΕΚ 218/τ.Α'/ 
23.10.97). 

10. Την από 14.5.2003 αίτηση χορήγησης άδειας κατο¬ 
χής β'θέσηςτου Ε.Φλωράτουπροςτο τμήμα Φυσικήςτου 
ΕΚΠ Αθηνών. 

11. Την από 26.5.03 απόφαση της Γ.Σ. του Τμήματος 
Φυσικήςτου ΕΚΠ Αθηνών, αποφασίζουμε: 

Παρέχουμε την άδεια στον Εμμανουήλ Φλωράτο, καθη¬ 
γητή μερικής απασχόλησης στο τμήμα Φυσικήςτου ΕΚΠ 
Αθηνών, προκειμένου να κατέχει και θέση του Διευθυντή 
και του Προέδρου του Δ.Σ. του Εθνικού Κέντρου Έρευ¬ 
νας Φυσικών Επιστημών «Δημόκριτος». 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ηυέ- 
ρα υποβολής τηο αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2003 
Με εντολή Υπουργού 

Ο Ειδικός Γραμματέας Πανεπ/κής Εκπαίδευσης 
ΔΙΟΝΥΣΗΣ ΚΛΑΔΗΣ 

-♦- 

Αριθ. Υ4β/Γ.Π.οικ. 79102/φ125 (8) 

Επανακαθορισμός του ύψους επιχορήγησης του Περιφε¬ 
ρειακού Γενικού Νοσοκομείου Θεσσαλονίκης ΠΑΠΑ- 
ΓΕΩΡΓΙΟΥ για το οικονομικό έτος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόιμη: 

1. Τις διατάξεις του Ν. 1964/1991 (ΦΕΚ 146/Α/26.9.91) 
«Κύρωση Σύμβασης μεταξύ του Ελληνικού Δημοσίου και 
του Ιδρύματος ΠΑΠΑΓΕΩΡΓΙΟΥ» και του Νόμου 
2618/16.6.98 (ΦΕΚ 128/Α/16.6.98) με τον οποίο κυρώθηκε 
η τροποποιητική σύμβαση της 3.11.97. 

2. Τις διατάξεις του άρθρου 3 του Ν. 2469/97 Περιορι¬ 
σμός και Βελτίωση της αποτελεσματικότητας των κρατι¬ 
κών δαπανών. 

3. Την 1065956/863/40006/15.7.2003 (ΦΕΚ 
985Β'/16.7.2003 Κοινή Απόφαση Ανάθεση Αρμοδιοτήτων 
στους Υφυπουργούς Οικονομικών. 

4. Την Υ4β/οικ. 16003/Φ125 (ΦΕΚ 177/τ.Β'/18.2.2003) 
Κοινή Απόφαση των Υπουργών Οικονομικών και Υγείας 
και Πρόνοιας «Καθορισμός του ύψους επιχορήγησης του 
Π.Γ.Ν. ΠΑΠΑΓΕΩΡΓΙΟΥ για το οικονομικό έτος 2003». 

5. Την 2/33955/19.6.2003 Απόφαση του Υπουργού Οι¬ 
κονομικών «Μεταβολές εκτελούμενου Προϋπολογι¬ 
σμού», αποφασίζουμε: 

Τροποποιούμε την Υ4β/οικ.16003/Φ125 (ΦΕΚ 177/τ.Β'/ 


18.2.2003) Κοινή Υπουργική Απόφαση καικαθορίζουμετο 
ύψος της επιχορήγησης του Περιφερειακού Γενικού Νο¬ 
σοκομείου ΠΑΠΑΓΕΩΡΓΙΟΥ από το Δημόσιο για το οικο¬ 
νομικό έτος 2003 στο ποσό των είκοσι τεσσάρων εκατομ¬ 
μυρίων εξακοσίων πενήντα χιλιάδων ευρώ (24,650.000,00 
€), ανά του ποσού των 14.650.000,00 ευρώ που είχε κα- 
θορισθεί με την (4) σχετική Κοινή Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ Κ. ΣΤΕΦΑΝΗΣ 

-♦- 

Αριθ. 47616/13136 (9) 

Συγκρότηση Επιτροπής Παρακολούθησης του Προγράμ¬ 
ματος «ΠΟΛΙΤΕΙΑ» στο Υπουργείο Μεταφορών και 
Επικοινωνιών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 18 του άρθρου 18 του Ν. 2503/1997 (ΦΕΚ 
107/Α/30.5.1997) «Διοίκηση, οργάνωση, στελέωση της 
Περιφέρειας, ρύθμιση θεμάτων για την τοπική Αυτοδιοί¬ 
κηση και άλλες διατάξεις». 

β. Του άρθρου 2 παρ. 4του Ν. 2880/2001 «Πρόγραμμα 
«ΠΟΛΙΤΕΙΑ» για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις» (ΦΕΚ 
9/30.1.2001 τ.Α'). 

γ. Του Ν.Δ. 638/1970, όπως ισχύει. 

δ. Του Π.Δ. 293/1999 «Οργανισμόςτου Υπουργείου Με¬ 
ταφορών και Επικοινωνιών» (ΦΕΚ 263/Α). 

2. Την 8511/30.4.03 Κ.Υ.Α. (ΥΠΕΣΔΔΑ και Υπ. Οικονο¬ 
μίας και Οικονομικών) «Κανονισμός Εφαρμογής Προ¬ 
γράμματος ΠΟΛΙΤΕΙΑ» (ΦΕΚ568/Β). 

3. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στο Υπουργείο Μεταφορών και Επικοινωνιών, απο¬ 
φασίζουμε: 

1. Συγκροτούμε στο Υπουργείο Μεταφορών και Επικοι¬ 
νωνιών Ομάδα Διοίκησης Έργου (ΟΔΕ) Επιτροπή Παρα¬ 
κολούθησης του Προγράμματος «ΠΟΛΙΤΕΙΑ» ως εξής: 

α. Ιωάννης Κωνσταντινίδης, Γενικός Γραμματέας ΥΠ- 
ΜΕ, ως πρόεδρος. 

β. Παναγιώτης Ζάχος, Προϊστάμενος της Γενικής Διεύ¬ 
θυνσης Διοικητικής υποστήριξης του ΥΠΜΕ, του Κλάδου 
ΠΕ Διοικητικού Οικονομικού, ως μέλος. Συντονιστής της 
Επιτροπής. 

γ. Χριστόφορος Τόλιος, Πολιτικός Μηχανικός, Εμπει¬ 
ρογνώμονας - Ειδικός Σύμβουλος στο γραφείο του Γεν. 
Γραμματέα του Υπουργείου Μεταφορών και Επικοινω¬ 
νιών, ως μέλος. 

δ. Ελευθέριος Μπάμπαλης, Δ/ντής, Προϊστάμενος της 
Δ/νσης Οργάνωσης και Πληροφορικής, ως μέλος. 

ε. Δημήτριος Σταμπόλας, Δ/ντής, Προϊστάμενος της 
Δ/νσης Επιβατικών Μεταφορών του ΥΠΜΕ, ως μέλος. 

στ. Νικόλαος Χατζηβασδέκης, Δ/ντής, Προϊστάμενος 

της Δ/νσης Τηλεπικοινωνιακών και Ταχυδρομικών Υπηρε¬ 
σιών του ΥΠΜΕ, ως μέλος. 

ζ. Δέσποινα Διαλυνά, Δ/ντρια, Προϊσταμένη της Δ/νσης 
Οικονομικών Υπηρεσιών του ΥΠΜΕ, ως μέλος. 

η. Ζαχαρούλα Νότα, Δ/ντρια, Προϊσταμένη της Δ/νσης 
Διοικητικών Υπηρεσιών του ΥΠΜΕ, ως μέλος. 

θ. Αναστασία Σώκου, Ιδιώτη - Ειδική Επιστήμονα, ως μέ¬ 
λος. 

1.1 Η Επιτροπή Παρακολούθησης: 

α) Συντάσσει το Επιχειρησιακό Πρόγραμμα ΠΟΛΙΤΕΙΑ 
του Υπουργείου Μεταφορών και Επικοινωνιών, εντάσσει 
έργα μετά από σύμφωνη γνώμη της Γραμματείας Παρα¬ 
κολούθησης του προγράμματος και έχει την ευθύνη υλο¬ 
ποίησής τους σε συνεργασία με τους φορείς πραγματο¬ 
ποίησης των έργων, καθώς και την ευθύνη της εκταμίευ- 
σης των πόρων. 

β) Υποβάλει στη Γραμματείατου προγράμματος το σχέ¬ 
διο του Επιχειρησιακού Προγράμματος και τα Τεχνικά 
Δελτία των Έργων. 

γ) Υποβάλει στη Γραμματεία του προγράμματος, μετά 
από οδηγίες για τη δομή και το χρόνο υποβολής τους, 
στοιχεία προόδου και εξέλιξης υλοποίησης των έργων. 

δ) Είναι αρμόδια για την ένταξη και απένταξη των έργων 
ή ενεργειών που χρηματοδοτούνται από το πρόγραμμα 
«ΠΟΛΙΤΕΙΑ», στα μέτρα του επιχειρησιακού προγράμμα¬ 
τος, μετά από σύμφωνη γνώμη της Γ ραμματείας και πα¬ 
ρακολουθούν και ελέγχουν την εκτέλεση και ολοκλήρω¬ 
ση του οικείου επιχειρησιακού προγράμματος. 

ε) Μεριμνά για τη διασύνδεση και διεπαφή των προ¬ 
γραμμάτων «ΠΟΛΙΤΕΙΑ» και «ΚΟΙΝΩΝΙΑ ΤΗΣ ΠΛΗΡΟΦΟ¬ 
ΡΙΑΣ». 

στ) Ενσωματώνει στο επιχειρησιακό πρόγραμμα του 
Υπουργείου όλα τα έργα που αφορούν στον εκσυγχρονι¬ 
σμό της Δημόσιας Διοίκησης και έχουν προγραμματιστεί 
να εκτελεστούν ή εκτελούνται από άλλους πόρους ή προ¬ 
γράμματα μετά από σύμφωνη γνώμη της Γ ραμματείας 
του προγράμματος. 

ζ) Επεξεργάζεται και αποφασίζει, μετά από σύμφωνη 
γνώμη της Γ ραμματείας του προγράμματος, σχετικά με 
ενδεχόμενες προτάσεις τροποποίησης του επιχειρησια¬ 
κού προγράμματος προτείνοντας τη διάθεση των πόρων. 

η) Αποφασίζει σε σχέση με τις συστάσεις της Κεντρικής 
Επιτροπής Παρακολούθησης και απευθύνει η ίδια συστά¬ 
σεις προς τους φορείς πραγματοποίησης των έργων. 

θ) Εκφράζει τη γνώμη της στον Υπουργό Μεταφορών 
και Επικοινωνιών και υποβάλλει προτάσεις στην Κεντρική 
Επιτροπή Παρακολούθησης μέσω της Γ ραμματείας του 
προγράμματος, για μεταβολές που θεωρεί ότι πρέπει να 
επέλθουν στον Κανονισμό Εφαρμογής του προγράμμα¬ 
τος «ΠΟΛΙΤΕΙΑ». 

ι) Συντάσσει ετήσια έκθεση αξιολόγησης, μετά από σχε¬ 
τικές οδηγίες για τη δομή και το χρόνο υποβολής της από 
τη Γ ραμματεία του προγράμματος, που αποστέλλεται 
στη Γ ραμματεία Παρακολούθησης του προγράμματος 
«ΠΟΛΙΤΕΙΑ». 

1.2 Οργάνωση και λειτουργία της Επιτροπής Παρακο¬ 
λούθησης. 

Η Επιτροπή λειτουργεί σύμφωνα με όσα ορίζονται στις 
παρ. Ν, μι, ίν καιντου άρθρου 6της Κ.Υ.Α. 8511/2003 («Κα¬ 
νονισμός Εφαρμογής προγράμματος ΠΟΛΙΤΕΙΑ»). 

1.3 Η Επιτροπή συγκαλείται σε τακτά χρονικά διαστή¬ 
ματα και πάντως, τουλάχιστον, μία φορά το μήνα. 


2. Γραμματεία της Επιτροπής 

Ως μέλη της Γ ραμματείας της Επιτροπής Παρακολού¬ 
θησης ορίζονται οι υπάλληλοι του ΥΠΜΕ: 

α. Παναγιώτης Καραγεώργος, με βαθμό Α κλάδου ΠΕ, 
που υπηρετεί στη Δ/νση Οργάνωσης και Πληροφορικής 
του ΥΠΜΕ. 

β. Γεώργιος Τασιολάμπρος, με βαθμό Α κλάδου ΠΕ, που 
υπηρετεί στη Δ/νση Οικονομικών Υπηρεσιών του ΥΠΜΕ. 

Η Γ ραμματεία της Επιτροπής: 

α. Γνωστοποιείτην πρόσκληση της ημερήσιας διάταξης 
και των σχετικών εγγράφων που απαιτούνται για τη συνε¬ 
δρίαση τουλάχιστον τρεις (3) ημέρες πριν από αυτή και 
συντάσσει εντός πέντε (5) εργάσιμων ημερών τα πρακτι¬ 
κά των συνεδριάσεων τα οποία αποστέλλει στα μέλη και 
στην Τεχνική γραμματεία του Προγράμματος «ΠΟΛΙ¬ 
ΤΕΙΑ». 

β. Φροντίζει για την αλληλογραφία του προέδρου μετά 
μέλη της Επιτροπής, με τους εκπροσώπους των επο¬ 
πτευόμενων φορέων ή τους ειδικούς εμπειρογνώμονες, 
καθώς και με τις δημόσιες υπηρεσίες ή φορείς. 

3. Τα μέλη της Επιτροπής Παρακολούθησης και της 
Γ ραμματείας της, για την εκτέλεση του έργου τους, συ¬ 
νεδριάζουν εντός και εκτός του κανονικού ωραρίου ερ¬ 
γασίας των Δημοσίων Υπηρεσιών. 

4. Για την αμοιβή των μελών της ΟΔΕ (Επιτροπής Πα¬ 
ρακολούθησης και Γ ραμματείας) εφαρμόζονται οι διατά- 
ξειςτηςπαρ. 18του άρθρου 18του Ν. 2503/1997 (ΦΕΚ17, 
τ.Α) και καλύπτεται από τον ειδικό λογαριασμό του Ν.Δ. 
638/1970, όπως ισύχει. 

5. Η χρονική διάρκεια του έργου της εν λόγω Επιτροπής 
Παρακολούθησης και της Γ ραμματείας της, διαρκεί όσο 
βρίσκεται σε ισχύ και εξέλιξη το Κεντρικό Επιχειρησιακό 
πρόγραμμα «ΠΟΛΙΤΕΙΑ» του Υπουργείου Μεταφορών και 
Επικοινωνιών, σύμφωνα με την παρ. 1 του άρθρου 1 του 
Ν. 2880/2001. 

6. Η ισχύς της Απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως, οπότε παύ¬ 
ει να ισχύει, η απόφαση 64354/18248/2001 ΦΕΚ 1391/Β, 
όπως έχει συμπληρωθεί και τροποποιηθεί με τις 30560/ 
8321/2001 ΦΕΚ 687/Β και 73399/20071/2002 ΦΕΚ 1628/Β 
όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2003 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΜΕΤΑΦΟΡΩΝ 

ΚΑΙ ΑΠΟΚΕΝΤΡΩΣΗΣ ΚΑΙ ΕΠΙΚΟΙΝΩΝΙΩΝ 

ΚΩΣΤΑΣ ΣΚΑΝΔΑΛΙΔΗΣ ΧΡΙΣΤΟΣ ΒΕΡΕΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Διορθώνεται η Φ.61748/6673/25.6.2003 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, που δημοσιεύθηκε στο ΦΕΚ 1060/30.7.2003 
(τ.Β) ως προς τον αριθμό πρωτοκόλλου από το λανθα¬ 
σμένο: «Φ.61478/6673/25.6.2003» στο ορθό: «Φ.61748/ 
6673/25.6.2003». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης 

( 11 ) 

Διορθώνεται η Φ. 26988/5930/26.6.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, που δημοσιεύθηκε στο ΦΕΚ 1060/30.7.2003 
(τ. Β) ως προς το κύριο όνομα από το λανθασμένο «ΑΓΚΙ- 
ΝΕΣ» στο ορθό «ΑΓΚΝΕΣ». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης 


( 12 ) 

Διορθώνεται η Φ. 59967/10598/10.6.2003 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, που δημοσιεύτηκε στο ΦΕΚ 1060/30.7.2003 
(τ.Β) ως προς το πατρώνυμο από το λανθασμένο «ΧΑΡ- 
ΛΑΜΠΟΥ» στο ορθό «ΧΑΡΑΛΑΜΠΟΥ». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης 





16292 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.6ί.9Γ - β-ιτΐ3ίΙ: \λ/θ 6 ιπ 351 θγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

θυιΌ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































